Organza

Organza on labase sidusega, musliini tüüpi läbipaistev kerge siidkangas, võib olla ühevärviline, trükitud või sissekootud mustrigaA. Tervonen. Kangad. Argo, 2016.

 Sõnavara 
Tavakeeles võidakse organzaks nimetada ka tehiskiust läikivat klaasbatisti või vuaalihttp://kasitoo.teemeteistmoodi.com/imelised-organzalilled-3/. Võõrsõnade leksikon käsitleb organzat ja puuvill- või tehiskiust organdiid sünonüümidenahttps://www.eki.ee/dict/vsl/index.cgi?Q=organza&F=M&C06=et, samas kui tekstiilitootjad, -müüjad ja õmblejad eristavad omadustelt erinevaid organzat ja organdiidhttps://farmhousefabrics.wordpress.com/2016/10/28/organza-or-organdy/.

 Omadused 
Organza on kootud hõredalt, mille tulemuseks on läbipaistev ja suhteliselt õhuke tekstiil. Läbipaistvuse ja suure hingavuse tõttu kasutatakse organzakangast selliste rõivaste valmistamiseks, kus organzakiht katab tihedamat ja paksemat aluskangast. 

Kerget ja poolläbipaistvat kangast on eelistatult kasutatud pulmakleitide, õhtukleitide ja muude pidulike ja luksuslike rõivaste valmistamiseks. Samuti kasutatakse seda aeg-ajalt mitmesuguste kodutekstiilide, näiteks kardinate või lambivarjude tegemiseks..

Õhulisuse ja õrnuse tõttu on kangas pesumasinas halvasti pestav ja seda pestakse kas käsitsi või kuivpuhastatakse. Organzast rõivaid soovitatakse hoida kappides ja karpides tugevamasse kangasse, näiteks musliini mähituna.

 Ajaloost 
Algselt tehti kangast ainult siidist. Sõna organza tuleb itaalia keelest ja organzano tähendas algselt tugeva keeruga siidlõnga, mida kasutati lõimelõngadeks. Nagu enamik muid siidkangaid, pärineb kangas Siiditee piirkonnast, kuid sõna ei tule ühestki hiina keele murdest, vaid Kesk-Aasia linnanimest Urganch, kus asus üks suuremaid siiditurgehttps://www.utsavpedia.com/textiles/organzafabric/.

 Vaata ka 
 Organdii
 Klaasbatist
 Vuaal
 Šifoon

 Viited 

 Välislingid 
What Is Organza Fabric? - sewport.com

Kategooria:Tekstiilid